ભારતીય ટીમ આ સમયગાળા દરમિયાન 13 ટેસ્ટ, 8 વન ડે અને 3 ટી-20 મેચ રમશે. હાલ ભારતીય ટીમ ઝિમ્બાબ્વેનાં પ્રવાસે છે. જ્યાં 3 વનડે રમાશે જેની આગેવાની ધોની દ્વારા કરવામાં આવશે. જ્યારે 3 ટી 20 મેચ રમાશે. જાહેરાત અનુસાર ત્રણ મોટી ટીમ ભારત આવશે જે દરમિયાન ટી-20થી માંડીને ટેસ્ટ સુધીની ધમાકેદાર મેચ રમાશે. બીસીસીઆઇ જે નવી સીરીઝની જાહેરાત કરી છે તેમાં ઓસ્ટ્રેલિયાનો પણ સમાવેશ થાય છે. ઓસ્ટ્રેલિયાની ટીમ 2017 ફેબ્રુઆરીમાં ભારત આવશે અને ફેબ્રુઆરી માર્ચમાં ચાર ટેસ્ટ મેચોની સીરીઝ રમશે. આ ચાર ટેસ્ટ મેચ બેંગ્લોર, ધર્મશાળા, રાંચી અને પુણેમાં રમાશે. ઉલ્લેખનીય છે કે ધર્મશાળા, રાંચી અને પુણે પહેલીવાર ટેસ્ટ મેચની મેજબાની કરશે.